Duqa degmada B/weyne Mr. Mohamed Hasan Nuuriye ayaa sheegay in ay wadaan olole nadaafadeed oo laga hirgelin doono dhammaan gudaha iyo daafaha magaalada si sare loogu qaado bilicda magaalada iyo weliba fayo-dhowrka guud ee bulshada maadama uu dalku ku soo jiray mudo colaad si loo xaqiijiyo caafimaadka muwaadiniinta reer Hiiraan una helaan adeegii bulsho oo ay u baahnaayeen.
Madaxweyne Cabdifaraah Hasan Aftah oo ka mid ahaa msuuliyiintii ka socday maamulka Hiiraan oo halkaasi ka hadlay ayaa ku dheeraaday muhiimada ay leetahay tacliinta maadaama uu ka mid ahaa ardeydii wax ku soo baratay amaba aqoontooda ku dhameystay isla magaalada Belet Weyne. sidoo kale masuulkaan ayaa siweyn u dhiiragaliyey ardeyda jaamacada Hiiraan oo ah amaba noqon doona kuwii ugu horeeyey ee waxbarasho ilaa heer jaamacadeed ah ku qaadan doona gudaha Hiiraan.